Lav et referat af nedenstående tekst:

Tekst:
'Tag det flotteste billede fra Tall Ships Races 2019'. Så enkelt lød opgaveformulering, da TV2 Nord tirsdag skød gang i en fotokonkurrence. Det flotteste billede vil blive præmieret med et gavekort på 2.500 kr. til fotogrej og en TV2 Nord fotokonkurrence-vinder-termokop. Marianne Holm fra Aalborg har taget et af de cirka hundrede billeder, der har været med i opløbet om at vinde konkurrencen. - Jeg tog billedet onsdag aften, og som man kan se, er der solnedgang, og lyset er helt perfekt, fortæller Marianne Holm og fortsætter: - Jeg tænkte: jeg skal lige have et billede. Da jeg så kom hjem, kunne jeg se, at det faktisk var et fantastisk billede, og så uploadede jeg det. Konkurrencen har kørt på Instagram, hvor deltagerne skulle huske at bruge hashtagget #voresnordjylland i deres opslagstekster. Taget med mobiltelefon TV2 Nords redaktion har i løbet af fredagen stemt om, hvilket billede, der skulle have vindertitlen. Og det var altså Marianne Holms billede af det mexicanske skib Cuauhtemoc, der hev flest stemmer i land. - Billedet er taget med min mobiltelefon. En Samsung 10S plus, fortæller Marianne Holm. TV2 Nord laver løbende fotokonkurrencer på Instagram. Find vores profil her eller ved at søge på tv2nord.

Referat:
Marianne Holm fra Aalborg er vinderen af TV2 Nords fotokonkurrence fra Tall Ships Races 2019.